|  |  |  |
| --- | --- | --- |
|  | **Lausuntopyyntö** |  |
|  |  |  |
|  |  | LVM/609/03/2017 |
|  | 21.8.2018 |  |
|  |  |  |
| Jakelun mukaan  |

Lausuntopyyntö luonnoksesta hallituksen esitykseksi eduskunnalle laiksi meriliikenteessä käytettävien alusten kilpailukyvyn parantamisesta annetun lain 11 §:n, 14 §:n ja 16 §:n väliaikaisesta muuttamisesta

Liikenne- ja viestintäministeriö valmistelee hallituksen esitystä laiksi merilii-kenteessä käytettävien alusten kilpailukyvyn parantamisesta annetun lain 11 §:n, 14 §:n ja 16 §:n väliaikaisesta muuttamisesta.

Merenkulkijoiden eläkejärjestelmää uudistettiin vuoden 2016 alussa. Uudistuksen tavoitteena oli, että merimieseläkejärjestelmän etuudet ja rahoitus vastaavat paremmin TyEL-järjestelmää, eläkekustannukset ja valtion maksuosuus vähenevät ja että uudistus on varustamojen kannalta mahdollisimman kustannusneutraali ja merenkulkijoiden kannalta hyväksyttävissä. Uudistus on ollut voimassa vasta muutaman vuoden ja tältä osin uudistuksen pitkän aikavälin vaikutuksia ei voida vielä riittävällä varmuudella arvioida. Vuosien 2016-2017 tietojen perusteella uudistus on kuitenkin ollut epäedullinen paljon työllistäville varustamoille eikä siten tässä vaiheessa arvioituna täysin kustannusneutraali. Sosiaali- ja terveysministeriön johtama merimieseläkejärjestelmän uudistusta arvioinut työryhmä ehdotti 15.8.2018 julkaistussa raportissaan (sosiaali- ja terveysminsteriön raportteja ja muistioita 30/2018), että valtio maksaisi määräaikaisesti yhden vuoden ajalta varustamoille miehistötukena takaisin myös työnantajan osuuden työttömyysvakuutusmaksuista.

Esityksessä ehdotetaan, että valtio maksaisi meriliikenteessä käytettävien alusten kilpailukyvyn parantamisesta annetun lain mukaisena merenkulun tukena työnantajille takaisin työnantajan osuuden työttömyysvakuutusmak-suista, joka on maksettu niistä yleisesti tai rajoitetusti verovelvollisista työn-tekijöistä, joiden osalta on toimitettu ennakonpidätys. Jos ennakonpidätyk-sen sijasta on maksettu lähdeveroa, työttömyysvakuutusmaksua ei palautettaisi tukena. Ehdotuksella ei muutettaisi muita tukitekijöitä. Lakia sovellettaisiin vain vuonna 2018 aiheutuneiden kustannusten perusteella maksettavaan tukeen.

Liikenne- ja viestintäministeriö pyytää jakelulistassa mainituilta tahoilta lau-suntoa liitteenä olevasta virkamiesluonnoksesta hallituksen esitykseksi.

Lausunnot pyydetään toimittamaan viimeistään 5.9.2018.

Lausunnot pyydetään antamaan vastaamalla lausuntopalvelu.fi:ssä julkaistuun lausuntopyyntöön. Lausuntoa ei tarvitse lähettää erikseen sähköpostitse tai postitse.

Lausunnon antaakseen vastaajan tulee rekisteröityä ja kirjautua lausuntopalvelu.fi:hin. Tarkemmat ohjeet palvelun käyttämiseksi löytyvät lausuntopalvelu.fi:n sivuilta Ohjeet > Käyttöohjeet. Palvelun käyttöönoton tukea voi pyytää osoitteesta lausunto.om@om.fi.

Lisätietoja asiasta antaa ylitarkastaja Emmi Nykänen puhelin 050 311 2394

Juhapekka Ristola

Osastopäällikkö, ylijohtaja

Emmi Nykänen

Ylitarkastaja

Liitteet Luonnos hallituksen esityksestä

Jakelu Ahvenanmaan maakunnan hallitus (Ålands landskapsregering)

Elinkeinoelämän Keskusliitto EK

Huoltovarmuuskeskus

Liikennevirasto

Liikenteen turvallisuusvirasto, Trafi

Merimieseläkekassa,

Oikeusministeriö

Sosiaali- ja terveysministeriö

Suomen Konepäällystöliitto Ry - Finlands Maskinbefälsförbund

Suomen Laivanpäällystöliitto - Finlands Skeppsbefälsförbund

Suomen Merimies-Unioni ry

Suomen Varustamot ry

Työ- ja elinkeinoministeriö

Valtiovarainministeriö

Tiedoksi Kirjaamo LVM